S-1869/2023

Mál þetta, sem dómtekið var 20. júlí 2023, höfðaði Lögreglustjórinn á Suðurnesjum með ákæru útgefinni 13. júlí 2023, á hendur A-x-x P-x-x D-x-x L-x-x S-x-x, f. d. [...], ríkisborgara [...];

„fyrir brot gegn lögum um ávana- og fíkniefni, með því að hafa miðvikudaginn 21. júní 2023, staðið að innflutningi á samtals 326,7 gaf kókaíni, með styrkleika 56-57%, ætluðu til söludreifingar hér á landi í ágóðaskyni en fíkniefnin flutti ákærði til Íslands sem farþegi með flugi nr. [...], frá Osló í Noregi til Keflavíkurflugvallar, falin innvortis.

Telst háttsemi þessi varða við 2. sbr. 5. og 6. gr. laga nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærða verði dæmd til refsingar og til greiðslu alls sakarkostnaðar og að gerð verði upptæk samtals 326,7 gaf kókaíni samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Ákærða mætti við þingfestingu málsins 20. júlí 2023, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærða krefst þess í málinu að henni verði gerð sú vægasta refsing sem lög leyfa og að gæsluvarðhald sem hún hefur sætt komi til frádráttar dæmdri refsingu. Þá krefst verjandi hæfilegrar þóknunar sér til handa úr ríkissjóði.

Með skýlausri játningu ákærðu, sem fær stoð í framlögðum gögnum, þykir sannað að ákærða hafi gerst sek um þá háttsemi sem henni er gefin að sök í ákæru og þar er réttilega heimfærð til refsiákvæða.

Ákærða er fædd í [...]. Sakavottorð ákærðu liggur ekki fyrir í málinu en samkvæmt upplýsingarskýrsl u lögreglustjórans á Suðurnesjum hefur ákærða komið við sögu vegna stórfellds innflutnings fíkniefna frá frönsku Gíneu til Frakklands. Samkvæmt spænskum yfirvöldum hefur ákærða setið í fangelsi þar í landi vegna fíkniefna innflutnings. Af rannsóknargögnum málsins verður ekki séð að ákærða hafi verið eigandi fíkniefnanna þótt hún hafi samþykkt að flytja þau til landsins gegn greiðslu. Verður litið til þessara atriða við ákvörðun refsingar sem og skýlausrar játningar ákærðu og samvinnu hennar við rannsókn málsins. Á hinn bóginn verður ekki fram hjá því litið að ákærða flutti talsvert magn af kókaíni til landsins ætluðu til söludreifingar hér á landi í ágóðaskyni. Að öllu framangreindu virtu þykir refsing ákærðu hæfilega ákveðin fangelsi í 6 mánuði. Til frádráttar þeirri refsingu komi gæsluvarðhald sem ákærða hefur sætt frá 22. júní 2023 að fullri dagatölu, sbr. 76. gr. almennra hegningarlaga. Með vísan til lagaákvæða í ákæru og samþykktir ákærðu á upptöku kröfu skal ákærða sæta upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, sem einskorðast við þóknun skipaðs verjanda ákærðu á rannsóknarstigi og fyrir dómi, U-kk-ef A-kk-ef E-kk-ef lögmanns sem þykir hæfilega ákveðin með hliðsjón af unnum stundum verjandans, eðli og umfangi málsins 1.205.280 krónur að meðtöldum virðisaukaskatti.

Af hálfu ákæruvaldsins fór Ó-kk-nf Á-kk-nf H-kk-nf aðstoðarsaksóknari með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, A-x-x P-x-x D-x-x L-x-x S-x-x, sæti fangelsi í 6 mánuði. Til frádráttar þeirri refsingu komi gæsluvarðhald ákærðu frá 22. júní 2023 að fullri dagatölu.

Ákærða sæti upptöku á 326,7 gaf kókaíni.

Ákærða greiði 1.205.280 króna þóknun skipaðs verjanda síns, U-kk-ef A-kk-ef E-kk-ef lögmanns.

H-kvk-nf B-kvk-nf R-kvk-nf